CELEX: 62020TN0655
Language: bg
Date: 2020-10-27 00:00:00
Title: Дело T-655/20: Жалба, подадена на 27 октомври 2020 г. — Symrise/ECHA

15.2.2021   
            
            
               BG
            
            
               Официален вестник на Европейския съюз
            
            
               C 53/44
            
         
      Жалба, подадена на 27 октомври 2020 г. — Symrise/ECHA
      (Дело T-655/20)
      (2021/C 53/59)
      Език на производството: английски
      
         Страни
      
      
         Жалбоподател: Symrise AG (Холцминден, Германия) (представители: A, B, C, адвокати)
      
         Ответник: Европейска агенция по химикали
      
         Искания
      
      Жалбоподателят моли Общия съд:
      
                  —
               
               
                  да отмени изцяло решението на апелативния съвет на Европейската агенция по химикали от 18 август 2020 г. по преписка № A-010-2018,
               
            
                  —
               
               
                  да осъди агенцията да заплати съдебните разноски по производството.
               
            
         Основания и основни доводи
      
      Жалбоподателят изтъква пет основания в подкрепа на жалбата.
      
                  1.
               
               
                  Първо основание: агенцията е допуснала явна грешка в преценката и е тълкувала неправилно Регламента REACH, като е изискала изпитванията на веществото върху гръбначни животни, обосновавайки необходимостта от изпитванията с експозицията на работниците, и като не е взела предвид безопасността на веществото, оценена съгласно регламента относно козметичните продукти.
               
            
                  2.
               
               
                  Второ основание: агенцията е допуснала явна грешка в преценката и не е изпълнила задължението си за мотивиране, като е поискала разширено изследване за репродуктивна токсичност при едно поколение с няколко удължавания (наричано по-нататък „EOGRTS“).
               
            
                  3.
               
               
                  Трето основание: агенцията е допуснала явна грешка в преценката на наличната ѝ информация и не е изпълнила задължението си за мотивиране, като е приела, че EOGRTS трябва да бъде извършено по перорален път.
               
            
                  4.
               
               
                  Четвърто основание: като е поискала дългосрочно изследване за токсичност при риби (ОИСР TG 234) съгласно раздел 9.1.6.1. от Приложение IX към Регламента REACH, агенцията е допуснала явна грешка в преценката и е тълкувала неправилно колона 2 от раздел 9.1 от Приложение IX, нарушила е правото на жалбоподателя да бъде изслушан и не е спазила член 25 от регламента REACH.
               
            
                  5.
               
               
                  Пето основание: агенцията е допуснала явна грешка в преценката, като не е взела предвид цялата релевантна информация, не е спазила член 25 от регламента REACH и е допуснала явна грешка в преценката, като е наложила сроковете в обжалваното решение.